Baamhackla kina dena Baam ganz schee zuasetzn; oba des spuit im Kroaslaf vo da Natua koa grousse Roin. An echtn Schodn kinas an ana Hausfassadn orichtn, owa nua an Fassadn mid an modeana Wearme-Demm-Vabundsystem (WDVS). Wann ma an so a WDVS-Fassadn klopft, heat si des a weng so o wia wann ma an an Baam klopft, weis wei untan Putz de Demmung liegt. Aa wanns do koa Fuada findn, kinas do eanana Nesthejn baun. In so a Fassadn konst no leichta Lecha mocha wia in an Baam und des bassiad imma efta.